wickkiey/tamil-wikipedia-chunked huggingface dataset:
# 4.1.6. உளப்பாங்கில்லாத் துணைவினையாக இலக்கணமயமாக்கம் செய்தல்

*கொள், அழு, பார், வை, கொடு* என்ற வினைகள் ’செய்ய’ வடிவ முதன்மை வினையின் பின்னர் இணந்து வந்து உளப்பாங்கில்லாத் துணைவினைகளாக இலக்கணமயமாக்கம் செய்யும்.  
**4.1.6.1. *கொள்* என்ற வினையின் இலக்கணமயமாக்கம்**  
*கொள்* என்ற வினை ’செய்ய’ வடிவ முதன்மை வினையின் பின்னர் இணந்து வந்து முதன்மை வினை வெளிப்படுத்தும் செயலை எழுவாய் தானாகவே முன்வந்து செய்வதை வெளிப்படுத்தும் துணைவினையாக (Paramasivam 1979: 33, Lehman 1993:225) இலக்கணமயமாக்கம் செய்யும்.  
ராஜா கல்யாணம் செய்து கொண்டான்.  
ராஜா தன்னைத்தானே அடித்துக்கொண்டான்.  
இரண்டாவது வாக்கியத்தில் *கொள்* தற்சுட்டு வினைப்பாட்டை (reflexive voice) இலக்கணமயமாக்கம் செய்யும்.  
**4.1.6.2. *அழு* என்ற வினையின் இலக்கணமயமாக்கம்**  
*அழு* என்ற வினை ’செய்ய’ வடிவ முதன்மை வினையின் பின்னர் இணந்து வந்து முதன்மை வினை வெளிப்படுத்தும் செயல் எழுவாய்க்கு விருப்பமில்லாமல் நிகழ்ந்தது (Lehman 1993: 223-226) என்பதை வெளிப்படுத்தும் துணைவினையாக இலக்கணமயமாக்கம் செய்யும்.  
ராஜா அவளுக்குக் கடன் கொடுத்து அழுதான்.  
**4.1.6.3. *பார்* என்ற வினையின் இலக்கணமயமாக்கம்**  
*பார்* என்ற வினை ’செய்ய’ வடிவ முதன்மை வினையின் பின்னர் இணந்து வந்து முதன்மை வினை வெளிப்படுத்தும் செயலை எழுவாய் மதிப்பிடவோ கணிப்பிடவோ முயல்வதை (Lehman 1993: 223-226) வெளிப்படுத்தும் துணைவினையாக இலக்கணமயமாக்கம் செய்யும்.  
அவன் பழத்தைச் சாப்பிட்டுப் பார்த்தான்.  
**4.1.6.4. *வை* என்ற வினையின் இலக்கணமயமாக்கம்**  
*வை* என்ற வினை ’செய்ய’ வடிவ முதன்மை வினையின் பின்னர் இணந்து வந்து முதன்மை வினை வெளிப்படுத்தும் செயலை எழுவாய் எதிர்கால நோக்கத்திற்காகவோ நன்மைக்காகவோ செய்வதை (Lehman 1993: 223-227) வெளிப்படுத்தும் துணைவினையாக இலக்கணமாக்கம் செய்யும்.  
அவன் ஜன்னலைத் திறந்துவைத்தான்.  
**4.1.6.5. *கொடு* என்ற வினையின் இலக்கணமயமாக்கம்**  
*கொடு* என்ற வினை ’செய்ய’ வடிவ முதன்மை வினையின் பின்னர் இணந்து வந்து முதன்மை வினை வெளிப்படுத்தும் செயலை எழுவாய் மற்றொருவரின் நன்மைக்காகச் செய்வதை (Lehman 1993: 223-227) வெளிப்படுத்தும் துணைவினையாக இலக்கணமாக்கம் செய்யும்.  
ராஜா அவளுக்குக் கடிதம் எழுதிக்கொடுத்தான்.  
ராணி அவனுக்குக் காய்கறி வெட்டிக் கொடுத்தாள்.  
**4.2. ஆக்கிகளாக இலக்கணமயமாக்கம் செய்தல்**
# 4.2.1. வினையாக்கிகளாக இலக்கணமயமாக்கம் செய்தல்

தமிழ் பெயரையும் வினையையும் இணைத்து புதிய வினைப் பொருண்மையைத் தரும்படிக்கு வினையாக்கம் செய்கின்றது. ஒரு குறிப்பிட்ட என்ணிணிக்கையிலான வினைகள் சில தேர்ந்தெடுக்கப்பட்ட பெயர்களுடன் இணைந்து புதிய வினைகள் உருவாக்கப்படுகின்றன. இவ்வினைகளை வினையாக்கிகள் என்று கூறலாம். இவ்வினையாக்கிகள் பெயருடன் இணைந்து புதிய வினப்பொருளை ஆக்கும்போது தமது மூலப்பொருண்மையைப் பெரும்பாலும் இழந்து விட்டு வினையாக்கிகளாக (அதாவது வினையாக்க ஒட்டு போன்று) இலக்கணமயமாக்கம் செய்யும்.
| 1 | அடி | கண்+அடி > கண்ணடி |  |
| --- | --- | --- | --- |
| 2 | அடை | முடிவு+அடை> முடிவடை |  |
| 3 | அளி | பரிசு+அளி > பரிசளி |  |
| 4 | ஆகு | வெளி+ஆகு >வெளியாகு |  |
| 5 | ஆக்கு | சோறு+ஆக்கு>சோறாக்கு |  |
| 6 | ஆடு | கூத்து+ஆடு>கூத்தாடு |  |
| 7 | ஆட்டு | சீர்+ஆட்டு>சீராட்டு |  |
| 8 | ஆற்று | பணி+ஆற்று>பணியாற்று |  |
| 9 | இடு | பார்வை+இடு>பார்வையிடு |  |
| 10 | உறு | கேள்வி+உறு>கேள்வியுறு |  |
| 11 | உறுத்து | துன்பு+உறுத்து>துன்புறுத்து |  |
| 12 | ஊட்டு | நினைவு+ஊட்டு>நினைவூட்டு |  |
| 13 | எடு | ஓய்வு+எடு>ஓய்வெடு |  |
| 14 | எய்து | மரணம்+எய்து>மரணமெய்து |  |
| 15 | ஏல் | பதவி+ஏல்>பதவியேல் |  |
| 16 | ஏறு | வெளி+ஏறு>வெளியேறு |  |
| 17 | ஏற்று | வெளி+ஏற்று>வெளியேற்று |  |
| 18 | கட்டு | ஈடு+கட்டு>ஈடுகட்டு |  |
| 19 | காட்டு | ஆசை+காட்டு>ஆசைக்காட்டு |  |
| 20 | கூறு | புறம்+கூறு>புறங்கூறு |  |
| 21 | கொடு | பேச்சு+கொடு>பேச்சுக்கொடு |  |
| 22 | கொள் | தொடர்பு+கொள்>தொடர்புகொள் |  |
| 23 | செய் | விசாரணை+செய்>விசாரணைசெய் |  |
| 24 | சொல் | கோள்+சொல்>கோள்சொல் |  |
| 25 | தட்டு | மட்டம்+தட்டு>மட்டம்தட்டு |  |
| 26 | படு | வெட்கம்+படு>வெட்கப்படு |  |
| 27 | படுத்து | துன்பம்+படுத்து>துன்பப்படுத்து |  |
| 28 | பண்ணு | யோசனை+பண்ணு>யோசனைபண்ணு |  |
| 29 | பார் | வேவு+பார்>வேவுபார் |  |
| 30 | பிடி | அடம்+பிடி>அடம்பிடி |  |
| 31 | புரி | மணம்+புரி>மணம்புரி |  |
| 32 | பெறு | ஓய்வு+பெறு>ஓய்வுபெறு |  |
| 33 | போ | சோரம்+போ>சோரம்போ |  |
| 34 | போடு | சத்தம்+போடு>சத்தம்போடு |  |
| 35 | மூட்டு | கோபம்+மூட்டு>கோபமூட்டு |  |
| 36 | வா | வலம்+வா>வலம்வா |  |
| 37 | வாங்கு | பழி+வாங்கு>பழிவாங்கு |  |
| 38 | விடு | மூச்சு+விடு>மூச்சுவிடு |  |
| 39 | வை | அடமானம்+வை>அடமானம்வை | } |
# 4.2.2. பெயரடை மற்றும் வினையடை ஆக்கிகளாக இலக்கணமயமாக்கம் செய்தல்

**4.2.2.1. *ஆகு* என்ற வினையின் இலக்கணமயமாக்கம்**  
*ஆகு* என்ற வினையின் பெயரெச்ச வடிவமான *ஆன* என்பதும் ’செய்ய’ வினையெச்ச வடிவமான *ஆக* என்பதும் ஒரு குழுமப் பெயர்களுடன் சேர்ந்து முறையே பெயரடையாக்கி ஆகவும் வினையடை ஆக்கியாகவும் இலக்கணமயமாக்கம் செய்யும்.  
அழகு+ஆன>அழகான  
எளிது+ஆன>எளிதான  
அழகு+ஆக>அழகாக  
அழகு+ஆன>அழகான  
**4.2.2.1. *என்* என்ற வினையின் இலக்கணமயமாக்கம்**  
**   ** *என்* என்பதன் ’செய்து’ வினையெச்ச வடிவம் (என்று) ஒலிக்குறிப்புச் சொற்களுடன் இணைந்துவந்து வினையடையாக்கியாக இலக்கணமயமாக்கம் செய்யும்.  
திடீர்+என்று >திடீரென்று  
படார்+என்று >படாரென்று
# 4.4. நிரப்புக் கிளவியாக இலக்கணமயமாக்கம் செய்தல்
# 4.4. நிரப்புக் கிளவியாக இலக்கணமயமாக்கம் செய்தல்

*என்* என்ற வினயின் வினையெச்ச வடிவான *என்று* என்பது நிரப்புக்கிளவியாக இலக்கணமயமாக்கம் செய்யும்.  
அவள் பானை உடைந்துவிட்டது என்று கூறினாள்  
அவன் நாளை வருவேன் என்று கூறினான்.  
**5. முடிவுரை**  
**   ** ஹோப்பர் மற்றும் ட்ரோகோட் (Hopper and Traugott, 2003) இலக்கணமயமாக்கத்தின் தொடர்பம் (cline) இருகால உட்குறிப்பையும் ஒருகால உட்குறிப்பையும் கொண்டிருக்கும் என்று கூறுகின்றனர். வடிவுகளும் சொற்களும் காலப்போக்கில் மாறும் இயல்பான பாதையை உருப்படுத்தம் செய்யும். தொடர்பத்தின் ஒரு முனையில் முழு அல்லது சொல் வடிவமும் மறுமுனையில் குறைந்த அல்லது இலக்கண வடிவமும் இருக்குமாறு மனக்கோட்டில் வடிவுகளின் வரிசைமுறையாகக் காண இயலும். ஹோப்பர் மற்றும் ட்ரோகோட் இருகால அல்லது வரலாறுப் பார்வையின் படி சொல்வடிவுகளின் மாற்றங்களை இயல்பான செயல்பாடாகவும் ஒருகாலப் பார்வையின் படி இச்செயல்பாட்டை வரலாறு சார்ந்தது என்பதைவிட தவிர்க்க இயலாதது என்றும் காண இயலும்.  
மீள நிகழும் தொடர்பங்களைப் படிப்பதும் ஆணவமாக்கலும் பொதுவாக மொழியியலாளர்களை இலக்கணமயமாக்கத்தின் மற்றும் மொழி மாற்றத்தின் பொதுவிதிகளை உருவாக்குவதை இயலச்செய்கின்றது. மாற்றங்களை ஆணவப்படுத்துதல் மொழி எதிர்காலத்தில் உருவாகும் கிரமத்தை வெளிப்படுத்த உதவ இயலும்.  
**துணை நூல்கள்**  
Annamalai, E. 1982. Dynamics of verbal extensions in Tamil. In International Journal of Dravidian Linguistics 11:22-166.  
Aitchison, Jean. (2001). Language Change, Progress or Decay? Cambridge: Cambridge University Press.  
Haiman, John. (1991) "From V/2 to Subject Clitics: Evidence from Northern Italian" pp 135–158 Approaches to grammaticalization: Focus on theoretical and methodological issues edited by Elizabeth Closs Traugott, Bernd Heine. John Benjamins Publishing 1991.  
Heine, Bernd. (1993). Auxiliaries: Cognitive Forces and Grammaticalization. Oxford: Oxford University Press.  
Heine, Bernd. (2004). Grammaticalization. In Joseph B.D. and Janda R. D. (eds.). The Handbook of Historical Linguistics. Blackwell Reference Online, Blackwell Publishing Inc.  
Heine, Bernd and Kuteva, Tania. 2002. World Lexicon of Grammaticalization. Cambridge: Cambridge University Press.  
Hopper, Paul J. (1991). "On some principles of grammaticalization". In Elizabeth Closs Traugott and Bernd Heine, eds. Approaches to Grammaticalization, Vol. I. Amsterdam: John Benjamins,. pp. 17–36.  
Hopper, Paul J. and Elizabeth Traugott. 2003. Grammaticalization. Cambridge: Cambridge University Press.  
Givon, Talmy. (1971). "Historical syntax and synchronic morphology: an archaeologist's field trip", Papers from the Regional Meetings of the Chicago Linguistic Societv, 1971, 7, 394-415.  
Lehmann, C. 2015. Thoughts on grammaticalization (third edition). Berlin: Language science press.  
Rangan, K. 1970. Modals as main verbs in Tamil. In Proceedings of the First All India Conference of Linguistics. Poona: Deccan College.  
Stever, S.B. 1983. A study in auxiliation: the grammar of indicative auxiliary verb system in Tamil. Unpublished PhD dissertation. Chicago: University of Chicago.
# ஆங்கெலி-ரிமினி வினை

**ஆங்கெலி-ரிமினி வினை** *( Angeli–Rimini reaction)* என்பது ஓர் ஆல்டிகைடுக்கும் என்-ஐதராக்சிபென்சீன்சல்போனமைடு எனப்படும் ஒரு சல்போனமைடுக்கும் இடையில் நடைபெறும் ஒரு கரிம வேதியியல் வினையாகும். ஒரு காரத்தின் முன்னிலையில் நிகழும் இவ்வினையில் ஐதராக்சமிக் அமிலம் உருவாகிறது.  
இவ்வினையில் சல்பினிக் அமிலமும் உடன் விளைபொருளாகத் தோன்றுகிறது.இத்தாலிய வேதியியலர்களான ஆங்கெலோ ஆங்கெலி மற்றும் என்ரிக்கோ ரிமினி (1874–1917) ஆகியோர் இவ்வினையைக் கண்டறிந்து 1896 ஆம் ஆண்டில் வெளியிட்டனர்.
# ஆங்கெலி-ரிமினி வினை

## வேதிச்சோதனை

பெரிக் குளோரைடு சேர்மத்தின் உதவியுடன் ஆல்டிகைடுகளை கண்டறிவதற்கான சோதனையாக இவ்வினை பயன்படுகிறது. ஆல்டிகைடு இருப்பதாக கருதப்படும் மாதிரியின் சில துளிகள் முதலில் எத்தனாலில் கரைக்கப்படுகிறது. பின்னர், சல்போனமைடுடன் சிறிதளவு சோடியம் ஐதராக்சைடு கரைசலை சேர்த்து காங்கோ சிவப்பு நிற அமிலமாக்கப்படுகிறது. பெரிக் குளோரைடு துளியைச் சேர்க்கும் போது அம்மாதிரியில் ஆல்டிகைடு இருக்கும் பட்சத்தில் அக்கரைசல் அடர் சிவப்பு நிறமாக மாறுகிறது. ஐதராக்சிலமீன் மற்றும் எத்தனாலில் உள்ள பென்சீன்சல்போனைல் குளோரைடு சேர்மங்கள் பொட்டாசியம் உலோகத்துடன் வினைபுரிவதால் சல்போனமைடு தயாரிக்கப்படுகிறது  
.
# ஆங்கெலி-ரிமினி வினை

## வினை வழிமுறை

இவ்வினையின் வினை வழிமுறை தெளிவிலாமல் உள்ளது என்றாலும் வினையின் போக்கு குறித்த பல்வேறு பாதைகள் காணப்படுகின்றன.  
என்-ஐதராக்சிபென்சீன்சல்போனமைடு 1 அல்லது அதன் புரோட்டான் நீக்கப்பட்ட வடிவம் 2 ஒரு நியூக்ளியோபைல் எனப்படும் மின்னணு மிகுபொருளாக ஆல்டிகைடுடன் 3 வினைபுரிந்து 4 இடைநிலை விளைபொருளாக மாறுகிறது. மூலக்கூற்றிடை புரோட்டான் பரிமாற்றத்திற்குப் பின்னர் சல்பினிக் அமில எதிர்மின் அயனி பிரிகிறது. நைட்ரோன் வேதி வினைக்குழு 6 மற்றும் இடைநிலை விளைபொருள் 7 வழியாக ஐதராக்சமிக் அமிலம் 8 உருவாகிறது. மாற்றாக அசிரிடின் இடைநிலை விளைபொருள் 9 நேரடியாக இறுதி விளைபொருளாக உருவாகிறது. இடைநிலை விளைபொருள் நைட்ரீன் குழு 10 உருவாதல் இங்கு நிராகரிக்கப்படுகிறது. இதனால் ஏற்படும் வினை கலவையின் வினைத்திறன் பற்றாக்குறையால் எளிய ஆல்க்கீன்கள் உருவாவதில்லை.
# ஆங்கெலி-ரிமினி வினை

## எல்லைகள்

திண்ம நிலை தொகுப்பு வினைகளில் ஆங்கெலி-ரிமினி வினை சமீபத்தில் சல்போனமைடு சகப்பிணைப்பாக பாலிசிடைரீனுடன் இணைக்கப்பட்டு திண்ம ஆதரவுடன் பயன்படுத்தப்பட்டது .
# சிற்றூர் அரசுக் கல்லூரி

**சித்தூர் அரசுக் கல்லூரி** இந்திய மாநிலமான கேரளத்தில் உள்ள பழமையான கல்வி நிறுவனங்களில் ஒன்றாகும். கள்ளிக்கோட்டை பல்கலைக்கழகத்துடன் இணைவுப்பெற்ற இக்கல்லூரி, கேரள அரசின் கல்லூரிக்கல்வி இயக்ககத்தின் கீழ் சிறப்புநிலைக் கல்லூரி என்னும் சிறப்பினையும் பெற்றுள்ளது.
# சிற்றூர் அரசுக் கல்லூரி

### படிப்புகள்

கலை, அறிவியல், வணிகவியல் பிரிவுகளில் இளங்கலை, முதுகலைப் படிப்புகள் இக்கல்லூரியில் உள்ளன.  
தமிழ், மலையாளம், பொருளியல், வரலாறு, தத்துவவியல் (மெய்யியல்), இசையியல் ஆகிய கலைப்பிரிவுத்துறைகளிலும் கணிதம், இயற்பியல், வேதியியல், தாவரவியல், விலங்கியல், மின்னணுவியல், புவியியல் ஆகிய அறிவியல் பிரிவுத்துறைகளிலும் வணிகவியல் துறையிலும் இளங்கலைப்பட்டப்படிப்பு உள்ளது.  
தமிழ், பொருளியல், தத்துவவியல் (மெய்யியல்), இசையியல் ஆகிய கலைப்பிரிவுத்துறைகளிலும் கணிதம், புவியியல் ஆகிய அறிவியல் பிரிவுத்துறைகளிலும் வணிகவியல் துறையிலும் முதுகலைப் பட்டப்படிப்பு உள்ளது.  
தமிழ், கணிதம், தத்துவவியல், இசையியல் ஆகிய துறைகளில் முனைவர்ப்பட்டப்பிரிவு செயல்படுகிறது.  
2018 முதல் தமிழ், கணிதம் ஆகிய துறைகளின் கீழ் ஆய்வியல் நிறைஞர்ப்பட்டப்பிரிவும் அறிவிக்கப்பட்டுள்ளது.  
ஒரு கல்வியாண்டில் ஏறக்குறைய 1400 மாணவர்கள் இக்கல்லூரியில் பயில்கின்றனர்.  
தமிழ், மலையாளம், இந்தி, சமஸ்கிருதம் ஆகிய மொழிகளை இரண்டாம் மொழியாகத் தேர்ந்தெடுத்துப் படிக்கும் வாய்ப்பு உள்ளது.
# சிற்றூர் அரசுக் கல்லூரி

### வரலாறு

1947 ஆம் ஆண்டு ஆகத்து மாதம் பதினொன்றாம் நாள் அதாவது, இந்திய சுதந்திரத்திற்கு நான்கு நாள் முன்பாக நிறுவப்பட்ட கல்லூரி ஆகும். 1954 முதல் சோகநாசினி என்றழைக்கப்படும் சித்தூர்ப்புழை ஆற்றின் கரையில் உள்ள தற்போதைய வளாகத்தில் செயல்பட்டுவருகிறது.  
திரையிசைப் பாடகர்கள் சொர்ணலதா, கிருஷ்ண சந்திரன், தமிழ்த் திறனாய்வாளர்கள் ராஜமார்த்தாண்டன், அ. கா. பெருமாள், வேதசகாயகுமார், தலமரங்கள் நூலாசிரியர் சுந்தரசோபிதராஜ், கண்ணதாசன் ஆய்வாளர் பாலு ஆகியோர் இக்கல்லூரியில் பயின்ற மாணவர்களில் குறிப்பிடத்தக்கவர்கள்.
# சிற்றூர் அரசுக் கல்லூரி

### இடம்

பாலக்காடு நகரத்திலிருந்து 17 கி.மீ தூரத்தில் சித்தூர் தத்தமங்கலம் நகராட்சியில் சோகநாசினி என்றழைக்கப்படும் சித்தூர்ப்புழை ஆற்றின் கரையில் அமைந்துள்ளது.  
கோயமுத்தூர் – கொல்லங்கோடு, கோயமுத்தூர் – புதுநகரம், கோயமுத்தூர் – தத்தமங்கலம் பேருந்து வழித்தடத்திலும் பொள்ளாச்சி – கொழிஞ்சாம்பாறை – பாலக்காடு பேருந்து வழித்தடத்திலும் அமைந்துள்ள இக்கல்லூரி பாலக்காடு மாவட்டத்தின் உட்பகுதிகளில் இருந்து பேருந்துத் தடங்களால் இணைக்ககப்பட்டுள்ளது.
# சிற்றூர் அரசுக் கல்லூரி

### இலக்குமொழி

“பெரியோர் வழியே நல்வழி” என்னும் பொருள்படும் महाजनो येन गत : स पन्था என்னும் இந்திமொழி வாசகத்தினைத் தன் இலக்குமொழியாகக் கொண்டு இக்கல்லூரி இயங்குகிறது.
# சிற்றூர் அரசுக் கல்லூரி

### துறைகள்

தமிழ், மலையாளம், பொருளியல், வரலாறு, தத்துவவியல் (மெய்யியல்), இசையியல் ஆகிய கலைப்பிரிவுத்துறைகளும் கணிதம், இயற்பியல், வேதியியல், தாவரவியல், விலங்கியல், மின்னணுவியல், புவியியல் ஆகிய அறிவியல் பிரிவுத்துறைகளும் வணிகவியல் துறையும் ஆக பதினான்கு துறைகள் முதன்மைத்துறைகளாக இயங்குகின்றன.  
இந்தித்துறை, சமஸ்கிருதத்துறை, விளையாட்டுத்துறை ஆகியனவும் இயங்குகின்றன.
# சி. இறையரசன்

**சி. இறையரசன்** என்ற இயற்பெயரைக் கொண்ட இவர் தமிழகத்தின் இலக்கிய வட்டத்தில் **பாவலர் இறையரசன்** என்றே அழைக்கப்படுகிறார். இவர் 20 நவம்பர், 1943 ஆம் ஆண்டு, தமிழகத்தின் கரூர் மாவட்டத்தின் வட்டங்களுள் ஒன்றான, கரு(வூ)ர் வட்டத்தின் கீழ் அமைந்துள்ள, சூ. தொட்டம்பட்டி என்னும் சிற்றூரில் பிறந்தவர். இவரது தந்தை பெ. சிவன்மலை, தாய் பொன்னம்மாள் என்ற பெற்றோருக்கு, இரண்டாம் மகனாகப் பிறந்தார். திண்ணைப்பள்ளியில், மூன்றாம் வகுப்பு வரைக்கக் கற்றார். எனினும், அதன்பின் தொடர்ந்து முத்தமிழ் கற்றதால், பாக்கள் எழுதும் திறன் பெற்றிருக்கிறார். தமிழகத்தின் பல்வேறு முன்னனி இதழ்களில், இவரின் படைப்புகள் பதிந்துள்ளன. இவரின் *சிந்தனை ஊற்று* என்னும் பாநூலுக்கு, அமெரிக்கக் கலிபோர்னிய உலகக் கலை இலக்கியப் பண்பாட்டுக் கழகம், *இலக்கிய முனைவர் பட்டம்* வழங்கிச் சிறப்பித்துள்ளது. மேலும், பல இலக்கிய அமைப்புகளினால் சிறப்புப் பெயர் பட்டங்களைப் பெற்றுள்ளார். அவற்றில், *பாமாமணி, குறள் படைப்புச் செம்மல், உரைப்பா ஊற்று, இன்பா ஏறு போன்றவைகள் குறிப்பிடத்தக்கன ஆகும். பாவேந்தர் நூற்றாண்டு விழாவில், தமிழக, புதுவை அரசுகளின் சான்றிதழ்களும், பரிசும் பெற்றவர். பேராசிரியர் மது ச. விமலானந்தம் தொகுத்த * தமிழ் இலக்கிய வரலாறு * என்னும் நூலில் இவரைப்பற்றிய குறிப்புரைகள் உள்ளன. *உலகத்திருக்குறள் மையம், குறளாயம், அகில இந்திய தமிழ் எழுத்தாளர் சங்கம், தமிழ்க்காசு இலக்கியக் குழு'' போன்ற பல்வேறு அமைப்புகளில் பணியாற்றியுள்ளார்.
# சி. இறையரசன்

## படைப்புகள்

1. குறளும் பொருளும்
1. செந்நீரில் மலரும் செந்தமிழ் ஈழம்
1. சிந்தனை ஊற்று
1. நாலும் பொருளும்
1. மூன்று தமிழ்க்களம்
1. சிலம்பும் பொருளும் [புகார் காண்டம்]
1. சிந்தனை முழக்கம்
1. பம்பாய் இலக்கிய உலா (இவரின் முதல் உரைவடிவ நூல்)
1. பாண்டியனார் குறள் அந்தாதி - பட்டி வீரன்பட்டி ஊ. பு. அ. சவுந்திர பாண்டியனாரின் வாழ்க்கை வரலாறு
# கே. ராணி

**கே. ராணி** (*K. Rani*, 1943 - 13 சூலை 2018) தென்னிந்தியப் பின்னணிப் பாடகி ஆவார். இவர் 500 இற்கும் அதிகமான பாடல்களை தெலுங்கு, தமிழ், கன்னடம், மலையாளம், இந்தி, வங்காளி, சிங்களம், உசுப்பெக் மொழிகளில் பாடியுள்ளார். ராணி இலங்கையின் "சிறீ லங்கா தாயே" என்ற தேசியப் பண்ணைப் பாடியுள்ளார்.  
இந்திய தேசிய காங்கிரசு தலைவர் காமராசர் இவருக்கு "இன்னிசை ராணி" எனப் பட்டம் சூட்டினார்.
# கே. ராணி

## பாடல்கள்

### தமிழ்ப் பாடல்கள்

| பாடல் | படம் | இணைந்து பாடியோர் | பாடலாசிரியர் | இசை |
| --- | --- | --- | --- | --- |
| *கொண்டாட்டம் கொண்டாட்டம்* | போர்ட்டர் கந்தன் | திருச்சி லோகநாதன், எஸ். சி. கிருஷ்ணன்
செல்லமுத்து, மாதவன் | அ. மருதகாசி | விஸ்வநாதன்-ராமமூர்த்தி |
| *கண்ணால் நல்லாப் பாரு* | சாரங்கதரா (1958) | பி. பானுமதி, ஏ. பி. கோமளா | அ. மருதகாசி | ஜி. இராமநாதன் |
| *காந்தம் போலப் பாயும்* | நல்லகாலம் (1954) | உடுமலை நாராயணகவி | கே. வி. மகாதேவன் | } |
# கே. ராணி

## பாடல்கள்

### இசுலாமியப் பாடல்கள்

நாகூர் ஈ. எம். ஹனீஃபாவுடன் இணைந்து பாடிய சில இசுலாமியப் பாடல்கள்:
- *ஓடுவோம் வாருங்கள்*
- *தீனோரே நியாயமா மாறலாமா*
- *வாழ வாழ நல்ல வழிகள் உண்டு*
- *அருள் மேவும் ஆண்டவனே*
# இந்திய அரசியலமைப்புச் சட்டத்தில் மொழிகள்

**மொழிகள்** (Languages) இந்திய அரசியல் சாசனத்தை உருவாக்கியவர்களுக்கு, இந்தியாவில் பலவேறு மொழிகள் வழக்கில் இருந்ததால் அவைகளைக் கையாள்வது பெரிய சவாலாக இருந்தது. இந்திய அரசியலமைப்புச் சட்டம் உருவாக்கப்படும் பொழுது இந்தியாவில் 1652 மொழிகள் பேச்சு வழக்கில் இருந்தன. இவைகளில் இந்திய மொழிகளல்லத 63 மொழிகளும் அடங்கும்.
# இந்திய அரசியலமைப்புச் சட்டத்தில் மொழிகள்

## இந்தி ஆங்கிலம்

அரசியல் சாசனத்தை உருவாக்கியவர்கள் ஒரு சில மொழிகளை அலுவலக தகவல் பரிமாற்றத்திற்காக அறிவிக்க வேண்டியிருந்தது. மொத்த பேச்சு வழக்கில் இருந்த 1652 மொழிகளில் 22 மொழிகள் (எட்டாவது அட்டவணை) ஏறக்குறைய 91 விழுக்காடு மக்களால் பேசப்பட்டு வந்தது. இதில் இந்தி மொழி அதன் மறுவடிவங்களான உருது, இந்துஸ்தானி ஆகியவைகளுடன் ஏறக்குறைய 46 விழுக்காடு மக்களால் பேசப்பட்டு வந்தது. ஆதலால் இந்தியும், அதன் தேவநாகரி எழுத்துவடிவமும் இந்தியாவின் அலுவலக மொழியாகவும், ஆங்கிலம் 15 ஆண்டுகளுக்கு தொடரும் என்றும் அறிவிக்கப்பட்டது. (பிரிவு 351)  
இந்தி அலுவலக மொழியாக அறிவிக்க்ப்பட்டாலும் மாநில சட்டமனடறங்கள் தங்களுக்கு தேவையான மொழிகளை தங்களுக்குள் தகவல் பாிமாற்றத்திற்காக அறிவித்துக் கொள்ளலாம் (பிாிவு 347)
# இந்திய அரசியலமைப்புச் சட்டத்தில் மொழிகள்

## அலுவலக மொழி

இந்திய அரசியல் சாசனப் பிரிவு 343-ன் படி இந்தி அதன் தேவநாகரி எழுத்துவடிவத்தில் இந்தியாவின் அலுவலக மொழியாக இருக்கும். 15 வருடங்களுக்கு ஆங்கிலம் தொடர்ந்து பயன்படுத்தப்படும். அதன் பின் பாராளுமன்றம் சட்டம் இயற்றுவதன் மூலம் ஆங்கிலத்தைத் தொடரலாம். இதனடிப்படையில் பாராளுமன்றம் அலுவல மொழிகள் சட்டம் 1963-ஐ இயற்றியது.
# இந்திய அரசியலமைப்புச் சட்டத்தில் மொழிகள்

## அலுவலக மொழிகள் ஆணையம்

அரசியல் சாசனப் பிரிவு 344-ன் படி குடியரசுத் தலைவர் அலுவலக மொழிகள் ஆணையத்தை நிறுவலாம். இதன் முக்கிய பணி, குடியரசுத் தலைவருக்கு அலுவலக மொழிகள் குறித்து அறிவுரை வழங்குவதாகும்.  
இந்த ஆணையம் முதலில் ஐந்து வருடம் கழித்தும் பின்பு 10 வருடங்கள் கழித்தும் நிறுவப்படும். எட்டாவது அட்டவணையில் உள்ளிட்ட மொழிகளின் பிரதிநிதிகளை உள்ளடக்கி ஆணையம் நிறுவப்படும்.
# இந்திய அரசியலமைப்புச் சட்டத்தில் மொழிகள்

## அலுவலக மொழிகள் ஆணையம்

### முக்கிய பணிகள்

1. இந்தி மொழியை தொடர்ந்து அலுவலக மொழியாகப் பயன்படுத்த ஆவன செய்தல்
1. ஆங்கிலத்தின் பயன்பாட்டை இந்திய அரசின் செயல்பாட்டில் குறைத்தல்
1. உச்ச நீதிமறத்திலும், உயர் நீதிமன்றத்திலும், இந்திய அரசு மற்றும் மாநில அரசின் சட்டங்களில் பயன் படுத்தப்படும் மொழிகள் குறித்த ஆலோசனை வழங்குதல்.
1. இந்திய அரசின் செயல்பாட்டிற்கு பயன்படுத்த வேண்டிய எண்ணுருக்கள் குறித்த ஆலோசனை வழங்குதல்
1. இந்திய அரசின் அலுவலக மொழிகள் குறித்தும், மாநில அரசுகளுக்கும் இந்திய அரசிற்கும் நடை பெரும் தகவல் பரிமாற்றம் செய்யப்பட வேண்டிய மொழிகள் குறித்தும் அறிவுரை வழங்கும்  
ஆணையம் பரிந்துரை வழங்கும் போது இந்தியாவின் அறிவியல், கலாசாரம் மற்றும் தொழில் துறை மேம்பாட்டினையும், இந்தி பேசாத மக்களின் அரசுப் பணியில் சேர்வதற்கான நியாயமான வாய்ப்பினையும் கருத்தில் கொள்ள வேண்டும்.
# இரைப்பை ஏற்றம்

இதன் பொதுவான காரணியானது முதுமை மற்றும் உடற் பருமன் ஆகும். பிற காரணிகள் பேரதிர்ச்சி, ஸ்கோலியோசிஸ், சிலவகை அறுவைச் சிகிச்சைகள் ஆகும். இதில் இரண்டு முக்கிய வகைகள் உள்ளன: *நழுவும் இரைப்பை ஏற்றம்* என்பது இரைப்பையின் சிறு பகுதி நெஞ்சுக்குள் புகுவதும் மீண்டும் வயிற்றுக்குள் திரும்பும் நிலை ஒன்று ஆகும். அடுத்து *இடமாறு இரைப்பை ஏற்றம்* என்பது நெஞ்சுக்கும் வயிற்றுக்கும் நழுவிக்கொண்டிருக்கும் இரைப்பையின் மேற்பகுதி, ஒரு கட்டத்தில் வயிற்றுக்குத் திரும்பாமல், நெஞ்சுக்குள்ளேயே நிலையாக இருந்துவிடும் நிலையாகும். இந்த சிக்கலை உள்நோக்கியியல் அல்லது மருத்துவப் படிமவியல் போன்றவற்றால் உறுதிப்படுத்தலாம். மேற்குறிப்பிட்ட அறிகுறிகள் இருப்பின் பொதுவாக உள்நோக்கியல் வழியாகவே கண்டறியப்படுகிறது, இதன் அறிகுறிகளுக்கு ஏற்ப சிகிச்சை அளிக்கப்படுகிறது. இது பொதுவாக 50 வயதைக் கடந்தவர்களுக்கே ஏற்படுகிறது.  
படுக்கையின் தலைப்பகுதியை உயர்த்திக்கொள்ளுதல், எடையைக் குறைத்தல், உணவு பழக்கங்களை மாற்றுதல் போன்ற பழக்கவழக்கங்கள் இதற்கு நிவாரணமாகும். இதற்கான மருந்துகளாக எச்2 பிளாக்கர்ஸ் அல்லது புரோட்டான் பம்ப் இன்ஹைபைட்ஸ் போன்ற இரைப்பை அமிலத்தை குறைக்கும் மருந்துகள் உதவுகின்றன, எனினும் அவை குறிப்பிடத்தக்க பக்க விளைவுகளை உருவாக்கலாம். மருந்துகளால் நிலை மேம்படாவிட்டால், லேப்ராஸ்கோப் முறையில் அறுவைச் சிகிச்சை மேற்கொள்ளப்படுவதும் உண்டு. அமெரிக்காவில் 10% முதல் 80% வரையிலான மக்கள் இதனால் பாதிக்கப்படுகின்றனர்.
# இரைப்பை ஏற்றம்

## அறிகுறிகள்

இரைப்பை ஏற்றமானது பெரும்பாலும் "great mimic" (பெருநடிப்பு) என்று அழைக்கப்படுகிறது, ஏனெனில் அதன் அறிகுறிகள் பல உடல் சீர்குலைவுகளை ஒத்திருக்கின்றன. இரைப்பை ஏற்றத்துக்கு ஆளானவர்கள் மார்பில் மந்தமான வலி, மூச்சு வாங்குதல் (உதரவிதானத்தின்மீது இரைப்பை ஏறுவதால் உண்டாகிறது), இதயப் படபடப்பு (வேகஸ் நரம்பு எரிச்சல் காரணமாக), அடிக்கடி நெஞ்செரிச்சல் ஏற்படுவதும், மார்பக வலி அல்லது உண்ணும் வலி ஏற்படக்கூடும். பெரும்பாலும் இரைப்பை ஏற்றமானது எந்த அறிகுறிகளும் இல்லாமல் இருப்பதும் உண்டு.
# 1054

**1054** (**MLIV**) பழைய யூலியன் நாட்காட்டியில் ஒரு சனிக்கிழமையில் ஆரம்பமான ஒரு சாதாரண ஆண்டாகும்.
# 1054

## நிகழ்வுகள்

- பெப்ரவரி &ndash; மோர்ட்டிமர் என்ற இடத்தில் இடம்பெற்ற சமரில், நோர்மன்கள் பிரெஞ்சு இராணுவத்தைத் தோற்கடித்தனர். இதன் பலனாக பிரெஞ்சு மன்னர் முதலாம் என்றி நோர்மண்டியில் இருந்து தனது படைகளை திரும்ப அழைத்தார்.
- ஏப்ரல் 30 &ndash; அயர்லாந்தை சூறாவளி தாக்கியது.
- சூலை 4 &ndash; சீட்டா டோரி விண்மீன் அருகே இடம்பெற்ற *எஸ்என் 1054* மீயொளிர் விண்மீன் வெடிப்பு பற்றிய செய்தி சீனர், அராபியர்களினால் பதியப்பட்டது. 23 நாட்கள் பகலொளியிலும் அவதானிக்க முடிந்தது. இதன் எச்சங்கள் நண்டு வடிவ நெபுலாவாக (என்ஜிசி1952) உருமாறியது.
- சூலை 16 &ndash; அண்மையில் இறந்த திருத்தந்தை ஒன்பதாம் லியோவின் மூன்று உரோமைத் தூதர்கள் ஹேகியா சோபியா கோவிலின் பலிபீடம் மீது திருச்சபைத் தொடர்பில் இருந்து நீக்கும் சட்டவிரோதமான திருத்தந்தையின் ஆணை ஓலையை வைத்ததன் மூலம் மேற்கத்திய, கிழக்கத்தியக் கிறித்தவ தேவாலயங்களிடையே தொடர்புகளைத் துண்டித்தனர். இந்நிகழ்வு பின்னர் பெரும் சமயப்பிளவுக்கு வழிவகுத்தது.
- லீ வம்சத்தின் மூன்றாம் அரசர் லீ நாத் தோன் வியட்நாமை ஆட்சி செய்யத் தொடங்கினார். நாட்டின் பெயரை அவர் தாய் வியெத் என மாற்றினார்.
- இலங்கையில் இரண்டாம் இலம்பகர்ண வம்சத்தின் ஏழாம் கசபனின் ஆட்சி ஆரம்பமானது.
- தென்னிந்தியாவில் கொப்பம் போர் சோழ அரசர்களுக்கும், சாளுக்கியருக்கும் இடையில் ]] இடம்பெற்றது. இராஜாதிராஜ சோழன் சமரில் இறந்தார். இரண்டாம் இராஜேந்திர சோழன் அரசரானார்.
# 1054

## இறப்புகள்

- இராஜாதிராஜ சோழன்
- அதிசர், இந்திய வங்காள பௌத்த துறவி (பி. 982)
# மீடியாப் பேரரசு

பெர்சப்பொலிஸ்] நகரத்தின் அபாதானா அரண்மனை சுவரில் கிமு 5ம் நூற்றாண்டின் மீடியப் பேரரசின் போர்வீரர்களின் சிற்பம்]]  
**மீடியாப் பேரரசு**, கிமு 5ம் நூற்றாண்டில் பாரசீகம் எனும் தற்கால ஈரான் நாட்டின் வடமேற்கு பகுதிகளை முதலில் ஆண்டவர்கள். இவர்களின் சமயம் சொராட்டிரிய நெறி ஆகும். கிமு 678ல் நிறுவப்பட்ட மீடியாப் பேரரசு, பேரரசர் சைரசு கிமு 549ல் மீடியாவை கைப்பற்றும் வரை ஆட்சி செலுத்தியது.  
மீடியர்கள் கிமு 1100 - 1000 வரை இரானின் வடமேற்கு மலைப்பகுதிகளிலும், மெசொப்பொத்தேமியாவின் வடகிழக்கு மற்றும் கிழக்கில் உள்ள எகபடனா பகுதிகளில் வாழ்ந்தவர்கள்.  
கிமு 800 - 700க்கு இடைப்பட்ட காலத்தில் மீடியர்கள் இரானின் மேற்குப் பகுதிகளை மீடியப் பேரரசில் கொண்டு வந்தனர.  
பண்டைய பாரசீகத்தின் மீடியப் பேரரசு, தற்கால ஈரானின் வடகிழக்கு, ஈராக்கின் தெற்கு மற்றும் அனதோலியாவின் தெற்கு மற்றும் கிழக்குப் பகுதிகளை ஆட்சி செய்தனர். மீடியர்கள் பழைய பாரசீக மொழியின் உட்பிரிவான மீடியன் மொழியை பேசினர். மீடியர்கள் சொராஷ்டிரிய சமயத்தை பின்பற்றினர். மீடியப் பேரரசின் தலைநகராக இகபடானா (தற்கால ஹமதான்) விளங்கியது.  
மேற்கு ஈரானில் நடந்த அகழாய்வில் கிடைத்த தொல்பொருட்கள் மற்றும் சாத்திரக் குறிப்புகளின் அடிப்படையில், மீடியர்கள், அசிரிய மக்கள் மற்றும் பண்டைய கிரேக்கர்களின் சமகாலத்தில் வாழ்ந்தவர்கள் ஆவார்.  
பாரசீகத்தின் அகாமனிசியப் பேரரசர் சைரசு மீடியாப் பேரரசை கிமு 549ல் கைப்பற்றினார்.  
நகரத்தில் கண்டெடுக்கப்பட்ட பேரரசர் முதலாம் டேரியஸ் காலத்திய "கடிதப் புதையல்கள்" ]]  
நகர அபாடனா மண்டபத்தின், கிமு 5ம் நூற்றாண்டின் பாரசீக மற்றும் மீடியப் பேரரசின் வீரர்கள், அபாடனா மண்டபம்]]
# மீடியாப் பேரரசு

## இதனையும் காண்க

- எகபடனா
- அரராத்து இராச்சியம்
- புது அசிரியப் பேரரசு
- அகாமனிசியப் பேரரசு
- சைரசு
# வலாச்சியா

**வலாச்சியா ** அல்லது **வல்லாச்சியா** ( *Walachia*, *Wallachia* ) உருமேனியாவின் வரலாற்றுச் சிறப்புமிக்கதும் புவியியல் பகுதியுமாகும். இது கீழ் தன்யூபிற்கு வடக்கிலும் தெற்கு கார்பத்தியனுக்கு தெற்கிலும் அமைந்துள்ள நிலப்பகுதியாகும். வலாச்சியா வழமையாக இரு பகுதிகளாகப் பிரிக்கப்படுகின்றது. பெரிய வலாச்சியா **முந்தேனியா** என்றும் சிறிய வலாச்சியா **ஓல்தேனியா** என்றும் அழைக்கப்படுகின்றது. சில நேரங்களில் முழுமையான வலாச்சியாவுமே **முந்தேனியா** எனப்படுகின்றது.
# வலாச்சியா

## வரலாறு

வலாச்சியா அங்கேரியின் முதலாம் சார்லசுக்கு எதிராக, முதலாம் பாசரபால் 14ஆம் நூற்றாண்டின் துவக்கத்தில் வேள்பகுதியாக நிறுவப்பட்டது. 1246இலேயே ஓல்ட் ஆற்றின் மேற்கிலுள்ள பகுதி வலாச்சா என ஆவணங்களில் குறிப்பிடப்பட்டுள்ளது. 1417இல் வலாச்சா உதுமானியப் பேரரசின் கப்பம் கட்டும் நாடானது; இந்த ஏற்பாடு, இடையில் 1768 முதல் 1859 வரை சிறு இடைவெளிகளில் உருசிய ஆக்கிரமிப்பில் இருந்தபோதும், 19ஆம் நூற்றாண்டு வரை இது நீடித்தது. 1859இல் மோல்டாவியாவுடன் இணைந்து *ஐக்கிய வேள்பகுதிகள்* உருவானது. இந்த புதிய நாடு 1866இல் *ரோமானியா* என அழைக்கப்படலாயிற்று. 1881இல் அலுவல்முறையாக உருமேனியா இராச்சியமானது. பின்னர் ஆத்திரிய-அங்கேரிய இராச்சியத்தின் கலைப்பைத் தொடர்ந்து 1918இல் மக்கள் பிரதிநிதிகளின் தீர்மானப்படி புகோவினா, டிரான்சில்வேனியா மற்றும் பனத், கிரிசனா,மராமுரெசின் சில பகுதிகளும் உருமேனிய இராச்சியத்திற்கு வழங்கப்பட்டன. இதுவே தற்கால உருமேனிய நாடாக உருவானது.
# தலையாரி

**தலையாரி** (*Thalaiyari*) எனப்படுவோர் இந்திய மாநிலமான ஆந்திரப் பிரதேசத்திலும், தமிழகத்திலும் வாழுகின்ற ஒரு தெலுங்கு சாதியினர் ஆவார். இவர்கள் தங்களை தலையாரி நாயுடு மற்றும் தலையாரி நாயக்கர் என்றும் அழைத்து கொள்கின்றனர்.1996 ஆம் ஆண்டு தமிழ்நாடு அரசு அறிவித்து உள்ள முத்தரையர் அரசாணை படி முத்தரையர் சமூகத்தில் உள்ள 29 உட்பிரிவுகளின் ஒருவராவர். இச்சமூகத்திற்கு தமிழக அரசு முத்தரையர் என்ற பெயரிலேயே சாதி சான்றிதழ் வழங்கி வருகிறது. தலையாரி என்று பரையர்களிலும் ஒரு பிரிவு உண்டு அவர்கள் காவல் பணி மேற்க்கொள்பவர்கள் அவர்கள் தங்கலால பரையர்கள் என்று அழைக்கப்பட்டவர்கள்  
வட ஆற்காடு மாவட்டத்தில் இவர்கள் தங்களை தலையாரி, தலையாரி நாயுடு, தலையாரி நாயக்கர் மற்றும் தலையாரி பாளையக்காரன் என்ற பெயரில் தங்களை இந்திய மக்கள் தொகை கணக்கெடுப்பில் பதிவு செய்துள்ளனர்.தற்போதும் வேலூர் , திருவண்ணாமலை , மற்றும் இராணிப்பேட்டை பகுதிகளில் வசிக்கின்றனர். மேலும் தேவகுடி தலையாரி எனப்படுவோர் தமிழகத்தில் வாழுகின்ற தெலுங்கு பேசும் இனக்குழுவினர் ஆவர் . தேவகுடி தலையாரிகளின் பூர்விகம் ஆந்திரா மாநிலம் கடப்பா மாவட்டம்
ஜம்மலமடுகு வட்டத்தில் உள்ள தேவகுடி ஆகும் .இவர்கள் தமிழ்நாடு சீர்மரபினர் பழங்குடியினர் பட்டியலில் உள்ளனர்
# பிக்ரமிக் அமிலம்

**பிக்ரமிக் அமிலம் **(Picramic acid), **2-அமினோ-4,6-டைநைட்ரோபீனால்**,எனவும் அழைக்கப்படும் ஆல்ககாலில் கரைக்கப்பட்ட பிக்ரிக் அமிலத்துடன் அம்மோனியம் ஐதராக்சைடுடன் நடுநிலைப்படுத்துவதன் மூலம் கிடைக்கப் பெறுகின்ன அமிலம் ஆகும். கிடைக்கப் பெறும் கரைசலுடன்ஐதரசன் சல்பைடுசேர்க்கப்படும் போது கரைசல் சிவப்பு நிறமாக மாறி கந்தகம் மற்றும் சிவப்பு நிறப்படிகங்களைத் தருகிறது. இவை பிக்ரமிக் அமிலத்தின் அம்மோனியம் உப்புகள் ஆகும். அசிட்டிக் அமிலத்தைப் பயன்படுத்தி பிரித்தெடுக்கப்படுகிறது.  
பிக்ரமிக் அமிலம் ஒரு வெடிபொருளாகவும் மிகுந்த நச்சுத்தன்மை உடையதாகவும் உள்ளது. இது கசப்புச் சுவை உடையது.
# மரியா மார்கரெதா கிர்ச்சு

**மரிய மர்கரெதா கிர்ச்சு** *(Maria Margaretha Kirch)* வரலாற்றுச் சான்றுகளில் (**Winckelmann** *எனப்படுபவர்* அல்லது **மரியா மார்கரெதா கிர்ச்சின்** *(Maria Margaretha Kirchin)*; 25 பிப்ரவரி 1670 &ndash; 29 திசம்பர் 1720) ஒரு செருமானிய வானியலாளர் ஆவார். இவர் சூரியனும் காரிக்கோளும் வெள்ளியும் வியாழனும் 1709 இலும் 1712 இலும் ஒன்றியதை எழுதி அறிவித்து பெயர்பெற்றவர்.
# மார்கரெட் இலிண்டுசே அகின்சு

**மார்கரெட் இலிண்டுசே, சிமாட்டி அகின்சு** *(Margaret Lindsay, Lady Huggins)* (பிறப்பு: 14 ஆகத்து 1848, டப்ளின் – இறப்பு: 24 மார்ச்சு 1915, இலண்டன்),
(பிறப்புப் பெயர் **மார்கரெட் இலிண்டுசே முரே** *(Margaret Lindsay Murray)*, ஓர் ஆங்கிலேய அறிவியல் ஆய்வாளரும் வானியலாளரும் ஆவார்.
இவர் தன் கணவராகிய வில்லியம் அகின்சுவுடன் இணைந்து கதிர்நிரலியலில் முன்னோடியாகத் திகழ்ந்தார்; அவருடன் இணைந்து *குறிப்பிடத்தக்க விண்மீன்களின் கதிர்நிரல்களின் வான்பட அட்டவணை (Atlas of Representative Stellar Spectra)* (1899 எனும் கட்டுரையை எழுதியுள்ளார்).
# மார்கரெட் இலிண்டுசே அகின்சு

## வெளியீடுகள்

- நினைவேந்தல், வில்லியம் இலாசல், 1880.
- *வானியல் வரைவியல்*, 1882.
- நினைவேந்தல், வாரன் தெ லா உரூயி, 1889.
- On a new group of lines in the photographic spectrum of Sirius, 1890.
- *விண்மீன்களின் அமைப்பு*, 1890.
- On Wolf and Rayet's Bright-Line Stars in Cygnus, 1891.
- வான்கோள வழிகாட்டி, 1895.
- வான்கோள வழிகாட்டி. II. History, 1895.
- கதிர்நிரலியல் குறிப்புகள், 1897.
- An Atlas of Representative Stellar Spectra from λ 4870 to λ 3300, 1899.
# வந்தாள் ஸ்ரீதேவி (தொலைக்காட்சித் தொடர்)

**வந்தாள் ஸ்ரீதேவி** என்பது 18 ஏப்ரல் 2018 முதல் கலர்ஸ் தமிழ் தொலைக்காட்சியில் திங்கள் முதல் வெள்ளி வரை இரவு 9 மணிக்கு ஒளிபரப்பான ஒரு நாடகத் தொடர் ஆகும்.
இந்த தொடர் 'கலர்ஸ் கன்னடா' தொலைக்காட்சியில் ஒளிபரப்பாகும் 'லட்சுமி பாரம்மா' என்ற தொடரின் தமிழாக்கம் ஆகும். இந்த தொடரை சொ. அருள் ராஜன் என்பவர் இயக்க அனன்யா, நந்தன் லோகநாதன், சோனியா, தேவிப்பிரியா போன்ற பலர் நடித்துள்ளார்கள்.
# வந்தாள் ஸ்ரீதேவி (தொலைக்காட்சித் தொடர்)

## கதைச்சுருக்கம்

இந்த தொடரின் கதை ஊருக்கெல்லாம் கைராசிகரியாக விளங்கும் ஸ்ரீதேவி என்ற ஒரு பெண்ணை பற்றிய கதை.
# வந்தாள் ஸ்ரீதேவி (தொலைக்காட்சித் தொடர்)

## நடிகர்கள்

- அனன்யா - ஸ்ரீதேவி
- சித்தார்த்தின் மனைவி.
- நந்தன் லோகநாதன் - சித்தார்த்
- ஸ்ரீதேவியின் கணவன், ஸ்ருதியின் காதலன்.
- லஸ்யா நக்ராஜ் - சுருதி (அம்மு)
- சித்தார்த்தின் காதலி
- சிரிஷா → மீரா கிருஷ்ணன் - ஜானகி
- சித்தார்த்தின் தாய்.
- சோனியா - சாம்பவி
ஸ்ருதியின் தாய்.
- தேவிப்பிரியா - சைந்தவி
- சாம்பவியின் சகோதரி.
- ரேஷ்மா - பைரவி
- ரீனா
- வெற்றிவேலன் - ஆகாஷ்
# விக்கிப்பீடியா:Statistics/weekly/15-Jul-2018
# கரிமமுப்புளோரோபோரேட்டுகள்

**கரிமமுப்புளோரோபோரேட்டுகள்** *(Organotrifluoroborates)* என்பவை [RBF<sub>3</sub>]<sup>−</sup>என்ற பொதுவாய்ப்பாட்டைக் கொண்ட எதிர்மின் அயனிகளைப் பெற்றிருக்கும் கரிமப் போரான் சேர்மங்களைக் குறிக்கும். கரிம டிரைபுளோரோபோரேட்டுகள் எனவும் இவற்றை அழைக்கிறார்கள். பாதுகாக்கப்பட்ட போரானிக் அமிலங்கள் அல்லது கார்பனெதிர்மின் அயனி மற்றும் போரான் முப்புளோரைடு ஆகியனவற்றின் கூட்டுசேர் பொருள்கள் என இவற்றை கருதுகிறார்கள். கரிமமுப்புளோரோபோரேட்டுகள் காற்றிலுள்ள ஈரப்பதத்தைத் தாங்குகின்றன. இவற்றை தூய்மைப்படுத்துவதும், கையாள்வதும் எளிதாகும். பெரும்பாலும் கரிமத்தொகுப்பு வினைகளில் போரானிக் அமிலங்கள் (RB(OH)2), போரானேட்டு எசுத்தர்கள் (RB(OR′)2), கரிமபோரேன்கள் (R3B) போன்றவற்றுக்கு மாற்றாக குறிப்பாக சுசுகி-மியாவுரா இணைப்பு வினையில் கரிமமுப்புளோரோபோரேட்டுகள் பயன்படுகின்றன.
# கரிமமுப்புளோரோபோரேட்டுகள்

## கட்டமைப்பு

| <><small>K[PhBF<sub>3</sub>] இன் படிக அமைப்பில் காணப்படும்
[PhBF<sub>3</sub>]<sup>−</sup> இன் வெப்ப நீள்வட்ட உருவ மாதிரி </small></> | <><small>K[PhBF<sub>3</sub>] இன்
படிகக் கட்டமைப்பின் இடம் நிரப்பு பொதிவு வரைபடம்.  
== வினைவழிமுறை ==  
சுசுகி-மியாவுரா இணைப்பு வினையை அடிப்படையாகக் கொண்ட கரிமமுப்புளோபோரேட்டு வினையின் வினைவழிமுறை சமீபத்தில் விரிவாக ஆராயப்பட்டுள்ளது. தளத்தில் கரிமமுப்புளோபோரேட்டு நீராற்பகுப்புக்கு உட்பட்டு போரானிக் அமிலமாக மாறுகிறது. எனவே முப்புளோரோபோரேட்டின் இடத்தில் போரானிக் அமிலத்தையும் தேவைக்கேற்ப மெதுவாகவும் கவனமாகவும் பயன்படுத்தலாம் . |
| --- | --- |
# வேள்பகுதி

**வேள்பகுதி** (*principality*, *princedom*) ஓர் இளவரசர் அல்லது இளவரசியால் ஆளப்படும் நாடாகும். Principalities were common in the நடுக்கால ஐரோப்பாவில் இத்தகைய வேள்பகுதிகள் வழமையானவையாக இருந்தன. இன்று வரை நிலைத்திருக்கும் சில வேள்பகுதிகள்: அந்தோரா, மொனாக்கோ, லீக்கின்ஸ்டைன். நாட்டின் கீழமைந்த வேள்பகுதிகளுக்கு காட்டாக ஆதூரியா (எசுப்பானியா), வேல்ஸ் (ஐக்கிய இராச்சியம்) போன்றவற்றைக் கூறலாம்.  
சில நாடுகள் தங்களை வேள்பகுதிகள் என அறிவித்துக் கொண்டாலும் அவற்றை பிற நாடுகள் ஏற்கவில்லை: *சீலாந்து* (ஆங்கிலக் கடலோரத்திலுள்ள ஓர் கடற்கோட்டை), *செபோர்கா* (இத்தாலியிலுள்ள நகரம்), ஆத்திரேலியாவின் *ஹூத் ஆற்று வேள்பகுதி*, அமைதிப் பெருங்கடலிலுள்ள *மினர்வா வேள்பகுதி*. இவை நுண் நாடுகளுக்கான காட்டாகவும் விளங்குகின்றன.  
சில நேரங்களில் இச்சொல் ஆப்பிரிக்கா, ஆசியா, இந்தியா]], முன்-கொலம்பியக் காலம், ஓசியானியா பகுதிகளில் சார்ந்துள்ள ஆள்பகுதிகளைக் குறிக்கவும் பயன்படுத்தப்படுகின்றது.
# செந்தில் கணேஷ்

***செந்தில்கணேசன்*** (*Senthil Ganesh*) தமிழ்நாட்டின் புதுக்கோட்டை மாவட்டத்தைச் சேர்ந்த ஒரு கிராமிய மக்களிசைப் பாடகர் ஆவார். 15 சூலை 2018 அன்று விஜய் தொலைக்காட்சி நடத்திய சூப்பர் சிங்கர் - 6வது போட்டியில் செந்தில்கணேசன் முதல் இடத்தை வென்று, ரூபாய் 50 இலட்சம் மதிப்புள்ள வீட்டை பரிசாக வென்றார். இவரது மனைவியும், கிராமிய மக்களிசைப் பாடகருமான இராஜலெட்சுமி இப்போட்டியில் கலந்து கொண்டு ஆறுதல் பரிசு வென்றார்.
# செந்தில் கணேஷ்

## சுய முகவரி

செந்தில்கேனசன் 08-04-1986 இல் பிறந்தார், இவரது தந்தை பெயர் சந்திரன் மற்றும் தாய் பெயர் அஞ்சலை, இவர் புதுக்கோட்டை மாவட்டத்தில் கலபம் என்ற கிராமத்தைச் சேர்ந்தவர், திருச்சிராப்பள்ளி கல்லூரியில் **எம்.எஃப்.ஏ** மாணவராக பட்டம் பெற்றார். அதன் பிறகு, **தஞ்சாவூர் பல்கலைக்கழகத்தில்** இசை ஆசிரியராக தொழில் ரீதியாக பயிற்சி பெற்றார்.
# செந்தில் கணேஷ்

## திரைப்படங்கள்

அறிமுக இயக்குநர் **செல்ல. தங்கையா** இயக்கத்தில் 2014ல் வெளியான திருடு போகாத மனசு எனும் தமிழ் திரைப்படத்தில், இவர் சாய் மற்றும் இராசலெட்சுமியுடன் கதாநாயகனாக பாடி நடித்துள்ளார். மேலும் தற்போது செல்ல. தங்கையா இயக்கும் கரிமுகன் எனும் திரைப்படத்தில் பாடி, நடித்துக் கொண்டிருக்கிறார்.
# செந்தில் கணேஷ்

## சிறப்புகள்

இவர் ஒரு மிகவும் ஆர்வமுள்ள பாடகர், தனது 5 வயதிலிருந்தே தொடர்ந்து பாடும் திறனை வளர்த்துக் கொண்டார். இவர் தனது பள்ளி மற்றும் கல்லூரி படிப்புகளின் போது பல நிகழ்ச்சிகளில் தொடர்ந்து பங்கேற்றுள்ளார். தனது 15 வயதில், தனது குரு திரு.**தங்கையா** இசையமைத்த "**மண்ணுக்கேத்த ராகம்**" இல் தனது முதல் பாடலைப் பாடி பதிவு செய்தார். இப்போது வரை இவர் 3000 க்கும் மேற்பட்ட மேடை நிகழ்ச்சிகளை தமிழ்நாட்டிலும் இன்னும் பல இடங்களிலும் செய்துள்ளார்.
# செந்தில் கணேஷ்

## இதனையும் காண்க

- இராசலெட்சுமி
# மார்கரிதா ஏக்

**மார்கரிதா ஏக்** *(Margherita Hack)*, <small> இத்தாலியக் குடியரசின் தகைமை ஆணை</small> (இத்தாலிய மொழி:marɡeˈriːta ˈ(h)akk; 12 ஜூன் 1922 – 29 ஜூன் 2013) ஓர் இத்தாலிய வானியலாளரும் மக்கள் அறிவியல் எழுத்தாளரும் ஆவார். 1995 இல் கண்டுபிடித்த சிறுகோள் 8558 ஏக் இவரது நினைவாகப் பெயரிடப்பட்டுள்ளது.
# மார்கரிதா ஏக்

## வாழ்க்கை

இவர் சுவீடனைச் சேர்ந்த கணக்குவைப்பாளரும் சீர்திருத்தக் கிறித்தவரும் ஆகிய இராபெர்த்தோ ஏக் மகளாக புளோரன்சில் பிறந்தார். இவரது தாயார் மரியா உலூயிசா பொகேசி தசுக்கனியைச் சேர்ந்தவரும் கத்தோலிக்கரும் ஆவார். பொகேசி பிரான்சு பெல்லி கலைக் கல்விக்கழகத்தில் பட்டம் பெற்றவர். மேலும் இவர் உப்பிழி கலையரங்கில் நுண்பட ஓவியரும் ஆவார்.  
இவரது பெற்றோர் இருவரும் தம் குடும்பச் சமய நெறியைத் துறந்துவிட்டு இத்தாலிய இறையியல் கழகத்தில் இணைந்தனர். இவர் இந்தக் கழகத்தில் சிலகாலம் செயலாளராக இருந்தார். இளவரசர் காம்பெரினி காவல்லினி இக்கழகத்தின் தலைவர் ஆவார்.  
மார்கெரிட்டா ஹேக் பிறந்த தேதி மற்றும் இறப்பு:
மார்கெரிட்டா ஹேக் 1922 ஜூன் 12 அன்று புளோரன்ஸ் நகரில் பிறந்தார்.  
மார்கெரிட்டா 2013 ஜூன் 29 அன்று இறந்தபோது அவருக்கு 91 வயது.  
மார்கெரிட்டா ஹேக் கல்வி:  
மார்கெரிட்டா புளோரன்சில் உள்ள லைசோ கிளாசிகோ “கலிலியோ கலிலேயில் கலந்து கொண்டார், இருப்பினும், 2 ஆம் உலகப் போர் வெடித்தது, அவரை தேர்வுகளுக்கு வர அனுமதிக்கவில்லை. மேலும், 1945 ஆம் ஆண்டில், இயற்பியலில் புளோரன்ஸ் பல்கலைக்கழகத்தில் ஹேக் பட்டம் பெற்றார், மேலும் வானியற்பியலில் அவரது ஆய்வறிக்கை செபீட் மாறிகள் மீது இருந்தது, ஆர்கெட்ரி ஆய்வகத்தில் அவர் மேற்கொண்ட ஆய்வுகளின் அடிப்படையில், மேலும் ஜியோர்ஜியோ அபெட்டியின் வழிகாட்டுதலின் கீழ். மாபெரிட்டா ஹேக்கால் ஒரு விஞ்ஞானி, ஆசிரியர் மற்றும் அறிவியல் ஆராய்ச்சி மைய நிர்வாகிக்கு அபெட்டி ஒரு மாதிரியாகக் கருதப்பட்டார்.  
**மார்கெரிட்டா ஹேக் ஆரம்பகால வாழ்க்கை:**
மார்கெரிட்டாவின் தந்தை, ராபர்டோ ஹேக் புராட்டஸ்டன்ட் சுவிஸ் வம்சாவளியைச் சேர்ந்த ஒரு புளோரண்டைன் புத்தகக் காவலராக இருந்தார், மேலும் அவரது தாயார், டஸ்கனியைச் சேர்ந்த கத்தோலிக்கரான மரியா லூயிசா பொகேசி, அகாடெமியா டி பெல்லி ஆர்டி டி ஃபயர்ன்ஸிலிருந்து பட்டதாரி, மற்றும் உஃபிஸி கேலரியில் ஒரு மினியேட்டரிஸ்ட் ஆவார். மார்கெரிட்டாவின் பெற்றோர் இத்தாலிய தியோசோபிகல் சொசைட்டியில் சேர தங்கள் மதத்தை விட்டு வெளியேறினர், அதில் அவரது தந்தை ராபர்டோ ஹேக் சில காலம் செயலாளராக இருந்தார்.  
மார்கெரிட்டா ஹேக் 1944 பிப்ரவரி 19 அன்று ஆர்கெட்ரியில் உள்ள சான் லியோனார்டோ தேவாலயத்தில் ஹேக்கின் குழந்தை பருவ விளையாட்டு வீரர்களில் ஒருவரான ஆல்டோ டி ரோசாவை மணந்தார். இளம் வயதிலேயே ஒரு தடகள வீரர், மார்கெரிட்டா ஹேக் கூடைப்பந்து விளையாடுவதைப் பயன்படுத்தினார், ஏனெனில் அவர் தேசிய பல்கலைக்கழக போட்டிகளிலும் தடத்திலும் களத்திலும் முடித்தார்.  
மார்கெரிட்டா இத்தாலியில் மத விரோத பார்வைக்காகவும் கத்தோலிக்க திருச்சபையின் தொடர்ச்சியான விமர்சனங்களுக்காகவும் அறியப்பட்டார். சைவ உணவு உண்பவர் என்பதால், மார்கெரிட்டா தனது முடிவை ஆதரிக்கும் ஒரு புத்தகத்தை பெர்ச்சே சோனோ வெஜிடேரியானா (ஏன் நான் ஒரு சைவ உணவு உண்பவர்) என்ற பெயரில் எழுதினேன், லா மியா வீடா இன் பைசிகெலெட்டா (என் வாழ்க்கை ஒரு மிதிவண்டியில்) என்ற புத்தகமும் ஹேக்கால் எழுதப்பட்டது.  
**மார்கெரிட்டா ஹேக் மரணம்:**
மார்கெரிட்டா இரண்டு ஆண்டுகளாக இதயப் பிரச்சினையால் பாதிக்கப்பட்டார், இதைக் கருத்தில் கொண்டு ஒரு வாரம் மருத்துவமனையில் அனுமதிக்கப்பட்டார். மார்கெரிட்டா இதய அறுவை சிகிச்சை செய்ய மறுத்ததால், ஜூன் 29, 2013 அன்று ட்ரைஸ்டில் உள்ள கட்டினாரா மருத்துவமனையில் காலமானார்.  
ட்ரீஸ்டே நகரில் வானியல் பற்றிய சுமார் 24,000 புத்தகங்கள் அடங்கிய ஹேக் இறந்தபின் தனது தனிப்பட்ட நூலகத்தை விட்டுச் சென்றார்.  
ஜூன் 12, 2021 அன்று, கூகிள் தனது 99 வது பிறந்தநாளில் கூகிள் டூடுலுடன் கொண்டாடியது.
# மார்கரிதா ஏக்

## தகைமை ஆணைகள்

| இத்தாலியக் குடியரசுத் தகைமை ஆணை 28 மே 2012 இல் தரப்பட்டது. | } |
| --- | --- |
| இத்தாலியக் கலை, பண்பாட்டுத் தகைமை ஆணை 27 மே 1998 இல் தரப்பட்டது. | } |
| --- | --- |
# மேரி வார்டு

**மேரி வார்டு** *(Mary Ward)* (**கிங்** *எனப்பட்டவர்* ; 27 ஏப்பிரல் 1827 – 31 ஆகத்து 1869, அகவை 42,) ஓர் ஆங்கிலேய அயர்லாந்து இயற்கையியலாளரும் வானியலாளரும் எழுத்தாளரும் கலைஞரும் நுண்ணோக்கியாளரும் ஆவார்.
# மேரி வார்டு

## இளமை

இவர் இன்றைய ஒப்பாலி கவுண்டியில் உள்ள பெர்பேனில் 1827 ஏப்பிரல் 27 இல் பிறந்தார். இவரது பிறப்புப் பெயர் மேரி கிங் ஆகும். இவர் என்றி, ஆரியத் என்றியின் மிக இளைய குழவி ஆவார். இவரும் இவரது பெண் உடன்பிறப்புகளும் அக்கால வழக்கப்படி வீட்டிலேயே கல்வி பயின்றனர். இவர் ஓர் அறிவியல் குடும்பத்தில் பிறந்ததால் இவரது கல்வி சற்றே மாறுபட்டு அமைந்தது. இவர் இளம்பருவத்தில் இருந்தே இயற்கையில் ஆர்வம் காட்டியுள்ளார். தன் மூன்றாம் அகவையிலேயே பூச்சிகளைத் திரட்டியுள்ளார்.
# கோட்டைமேடு

**கோட்டைமேடு** (*Kottamedu*) என்பது சேலம் மாவட்டம், காடையாம்பட்டி வட்டம், கஞ்சநாயக்கன்பட்டி ஊராட்சியைச் சேர்ந்த ஒரு சிற்றூராகும். இவ்வூர் மேலூர், கீழூர், முஸ்லீம் தெரு, புளியமரத்து கொட்டாய் என நான்கு பகுதிகளைக் கொண்டது.  
இதன் வடக்கில் *வடமனேரி*, (வடமனேரி சேலம் மாவட்டத்தில் உள்ள நீர்நிலைகளில் மிகப்பெரிய ஏரியாகும்) கிழக்கில் *மேற்கு சரபங்கா நதி*, மேற்கில் சோலைகொட்டாய், தெற்கில் கலர்காடு ஆகியவை இதன் சுற்றுப்புறத்தில் அமைந்துள்ளது. மேலும் இவ்வூரின் தென்மேற்கில் ஒடசல் ஏரி உள்ளது. தாராபுரம் மற்றும் கஞ்சனாயக்கன்பட்டியை இணைக்கும் புது ரோடு சாலை கோட்டைமேடு வழியாகச் செல்கிறது.
# கோட்டைமேடு

## அமைவிடம்

இந்த ஊரானது மாவட்ட தலைநகரான சேலத்தில் இருந்து 27 கிலோமீட்டர் தொலைவிலும், மாநிலத் தலைநகரான சென்னையில் இருந்து 314 கிலோமீட்டர் தொலைவிலும் உள்ளது.
# கோட்டைமேடு

## தொழில்கள்

கோட்டைமேடு ஊரின் முக்கிய தொழில் விவசாயம் ஆகும். நெல், கரும்பு, பருத்தி, சாமந்தி பூ, காய்கறிகள் ஆகியன முக்கியமாக விளைவிக்கபடுகிறது. மேலும் விசைத்தறி, கைத்தறி மற்றும் பாய் உற்பத்தி போன்ற தொழிலிலும் மக்கள் பரவலாக ஈடுபட்டு வருகின்றனர். விவசாயம் மற்றும் கட்டிட கூலிகளாகவும் உள்ளனர்.
# கோட்டைமேடு

## வழிபாட்டுத்தலங்கள்

இந்து மற்றும் இஸ்லாம் வழிபாட்டுத்தலங்கள் இங்கு உள்ளன. ஸ்ரீ கோட்டைமாரியம்மன் திருக்கோவில், செல்லாண்டியம்மன் கோவில், சக்தி விநாயகர் கோவில் போன்றவை உள்ளன. கோட்டைமாரியம்மன் கோவில் சித்திரை (மே மாதம்) மாதங்களிலும், செல்லாண்டியம்மன் ஆடியிலும் (சூலை) பண்டிகைகள் கொண்டாடப்படுகின்றன. இஸ்லாமியர்களின் ஜமாத் பள்ளிவாசல் இங்கு உள்ளது.
# கோட்டைமேடு

## கல்வி

கோட்டைமேட்டில் உள்ள ஊராட்சி ஒன்றிய நடுநிலைப்பள்ளி, குழந்தைகள் கல்வி கற்க உதவுகிறது. இங்கு சுமார் 200 மாணவர்கள் பயின்கின்றனர். இவ்வூரை சுற்றியுள்ள பகுதிகளிலிருந்தும் மாணவர்கள் இப்பள்ளியில் கற்கின்றனர். மொத்தம் எட்டு ஆசிரியர்கள் இப்பள்ளியில் உள்ளனர். இப்பள்ளி காடையாம்பட்டி ஊராட்சி ஒன்றியத்தினால் நிர்வகிக்கப்படுகிறது. பள்ளியினை சிறப்பாக செயல்படுத்த பெற்றோர் ஆசிரியர் கழகம் ஏற்படுத்தப்பட்டுள்ளது.
# அலுமினியம் கார்பைடு

## வினைகள்

நீராற்பகுப்பின்போது அலுமினியம் கார்பைடு படிப்படியாக மீத்தேனை வெளியிடுகிறது. அறை வெப்பநிலை இவ்வினை தொடங்கினாலும் சூடுபடுத்துவதால் வினையின் வேகம் முடுக்கப்படுகிறது  
: Al<sub>4</sub>C<sub>3</sub> + 12 H<sub>2</sub>O → 4 Al(OH)<sub>3</sub> + 3 CH<sub>4</sub>.  
பிற ஐதரசன் வழங்கும் முகவர்களுடன் சேர்ந்து இதேவகையான வினைகளில் இது ஈடுபடுகிறது :  
: 4 Al + 3&nbsp;C → Al<sub>4</sub>C<sub>3</sub>  
இங்கு அலுமினாவுடன் சேர்ந்து ஒரு மாற்று வினையும் தொடங்குகிறது. ஆனால் கார்பனோராக்சைடு உருவாகும் என்பதால் இவ்வினை ஏற்கப்படுவதில்லை.  
: 2 Al<sub>2</sub>O<sub>3</sub> + 9&nbsp;C → Al<sub>4</sub>C<sub>3</sub> + 6 CO.  
அலுமினியத்துடன் சிலிக்கன் கார்பைடும் வினைபுரிந்து Al4C3 சேர்மத்தைக் கொடுக்கிறது. இம்மாற்றம் சிலிக்கன் கார்பைடின் இயந்திர பயன்பாடுகளை கட்டுப்படுத்துகிறது. ஏனெனில் அலுமினியம் கார்பைடு சிகிக்கன் கார்பைடைக்காட்டிலும் அதிகமாக நொறுங்கும் தன்மையைப் பெற்ற்றுள்ளது  
: 4 Al + 3 SiC → Al<sub>4</sub>C<sub>3</sub> + 3 Si.  
அலுமினிய அணிக்கலப்புகளுடன் சிலிக்கன் கார்பைடு சேர்க்கப்பட்டு வலுப்படுத்தப்படுகிறது. சிலிக்கன் கார்பைடும் உருகிய அலுமினியமும் வினைபுரிந்து சிலிக்கன் கார்பைடு துகள்கள் மீது அலிமினியம் கார்பைடு அடுக்கை உருவாக்குகின்றன. இதனால் அப்பொருளின் வலிமை குறைகிறது. எனினும் சிலிக்கன் கார்பைடின் நனைதிறன் அதிகரிக்கிறது. பொருத்தமான ஆக்சைடு அல்லது நைட்ரைடை சிலிக்கன் கார்பைடு துகளின் மீது மேற்பூச்சாகப் பூசினால் இப்போக்கைக் குறைக்க இயலும். சிலிக்கா பூச்சுக்காக துகள்களை முன் ஆக்சிசனேற்றம் செய்தல் வேண்டும் அல்லது ஓர் அடுக்கு உலோக பூச்சை மேற்பூச்சாகப் பயன்படுத்த வேண்டும் .  
ஓர் அலுமினியம்-அலுமினியம் கார்பைடு கலப்புப் பொருளை அலுமினியம் தூளுடன் கிராபைட்டு துகள்களைக் கலந்து கலப்பு உலோகமாகத் தயாரிக்கிறார்கள்.
# அலுமினியம் கார்பைடு

## தோற்றம்

சிறிய அளவுகளில் அலுமினியம் கார்பைடு மாசுப்பொருளாக கால்சியம் கார்பைடுடன் கலந்து காணப்படுகிறது. மின்பகு முறையில் அலுமினியம் தயாரிக்கும் போது கிராபைட்டு மின்முனைகளில் அலுமினியம் கார்பைடு தோன்றுகிறது .
# அலுமினியம் கார்பைடு

## பயன்பாடுகள்

சிலிக்கான் கார்பைடுடன் சேர்த்து அலுமினியம் அணியில் பரவும் வேகத்தை மட்டுப்படுத்த அலுமினியம் கார்பைடை பயன்படுத்துகிறார்கள் .  
அதி வேக துண்டிக்கும் கருவிகளில் தேய்ப்புப் பொருளாக அலுமினியம் கார்பைடு பயன்படுத்தப்படுகிறது. கிட்டத்தட்ட புட்பராகம் எனப்படும் நவமணியின் கடினத்தன்மையை அலுமினியம் கார்பைடும் கொண்டுள்ளது .
# மேரி பிராக்டர்

**மேரி பிராக்டர்** *(Mary Proctor)* (1862 &ndash; செப்டம்பர் 11, 1957) அமெரிக்க மக்கள் வானியல் பரப்புரையாளர் ஆவார். இவர் தொழில்முறை வானியலாளர் ஆகவில்லை. ஆயினும் வானியல் கட்டுரைகளையும் நூல்களையும் பற்றி பல கட்டுரைகளை எழுதியுள்ளார். இவரது தந்தையார் இரிச்சர்டு அந்தோனி பிராக்டர் ஆவார்; தாயார் பெயர் மேரி. இவரது தாயார் 1879 இல் இறந்தார். எனவே உஇவரது தந்தையார் 1881 இல் மறுமணம் செய்துகொண்டார். இவரது குடும்பம் 1882 இல் அமெரிக்காவுக்குப் புலம்பெயர்ந்து மிசிசோரியில் உள்ள செயிண்ட் யோசப்புக்கு சென்று குடியேறியது.
பிராக்டர் எனும் நிலாக் குழிப்பள்ளமும் இவரது நினைவாகவும் பிராக்டர் எனும் செவ்வாய்க் குழிப்பள்ளமும் இவரது தந்தையாரின் நினைவாகவும் பெயரிடப்பட்டுள்ளன.)
# மேரி பிராக்டர்

## வாழ்க்கைப்பணி

பிராக்டர் தன் தந்தையார் தொடங்கிய *அறிவு* எனும் இதழின் பணியில் தன் பணியைத் தொடங்கினார். இந்த இதழை இவரது தந்தையார் நிறுவி பதிப்பித்து வந்தார். இவர் முதலில் இவ்விதழில் ஒப்பீட்டுத் தொன்மவியலில் தொடர் கட்டுரைகளை எழுதி வெளியிட்டுள்ளார். பின்னர் இவர் வானியல் விரிவுரையாளராகவும் பணியாற்றியுள்ளார். இவர் 1893 இல் சிகாகோவில் நடந்த உலக்கொலம்பியக் கண்காட்சியில் வெற்றிகறமாகப் பணியாற்றிப் பெயர்பெற்றுள்ளார். இவரது 1898 இல் வெளியிட்ட முதல் நூலாகிய விண்மீன்நாட்டுக் கதைகளை நியூயார்க் நகரக் கள்விக்குழும் ஏற்று பயன்படுத்தியுள்ளது. இவர் கொலம்பியா பல்கலைக்கழகத்தில் பணியாற்றியவாறே தனியார் பள்ளிகளில் வானியலைக் கற்பித்துள்ளார்.
# மேரி பிராக்டர்

## நூல்தொகைகள்

- *Stories Of Starland*, 1895.
- *Giant Sun And His Family*, 1896.
- ''"Halley's Comet after 75 years rushes Earthward again", San Francisco Call, August 23, 1908.
- *Half Hours With The Summer Stars*, 1911.
- *Legends Of The Stars*, 1922.
- ''The Children's Book Of The Heavens, 1924.
- *Evenings With The Stars*, 1924.
- *Legends Of The Sun And Moon*, 1926.
- *The Romance Of Comets*, 1926.
- *The Romance Of The Sun*, 1927.
- *The Romance Of The Moon*, 1928.
- *The Romance Of The Planets*, 1929.
- *Wonders Of The Sky*, 1931.
- *Our Stars Month By Month*, 1937''
- M. Proctor and A. C. D. Crommelin, *Comets*, 1937.
- *Everyman's Astronomy* 1939.
- *Comets, Meteors And Shooting Stars*, 1940.
# மரியா தெரசா உரூசு

**மரியா தெரசா உரூசு** *(María Teresa Ruiz)* (பிறப்பு: 24 செப்டம்பர் 1946) ஒரு சிலி வானியலாளர் ஆவார். இவர் சிலி நாட்டுச் சரிநிகர் அறிவியல் புலங்களுக்கான தேசிய விருதைப் பெற்ற முதல் பெண்மணியாவார்.
# மரியா தெரசா உரூசு

## வாழ்க்கை

உரூசு 1946 இல் சாந்தியாகோ தெ சிலியில் பிறந்தார். இவர் சிலி பல்கலைக்கழகத்தில் வானியல் பயின்ற முதல் பெண்மணியாவார். இவர் தியெசுத்ரே வான்காணகத்தில் முதுமுனைவர் ஆய்வுக்கும் தேர்வு செய்யப்பட்ட்டுள்ளார். உரூசு மெக்சிகோவில் அமைந்த யூனாம் வானியல் நிறுவனத்தில் இரண்டு ஆண்டுகள் பணிபுரிந்துள்ளார்.  
இவர் குகன்கீம் ஆய்வு நல்கையைப் பெறுவதற்கு முன்பு திரியெசுத்தே, மெக்சிகோ, நியூயார்க் நகரில் ஆய்வுகளை மேற்கொண்டுள்ளார். இவர் கேலு -1 எனும் பழுப்புக் குறுமீனைக் கண்டுபிடித்தார். இங்கு இவர் வானியலைக் கற்பிக்கிறார். இவர் வானியற்பியலுக்கான கெட்டா (CATA ) மைய உறுப்பினர் ஆவார்.
# மரியா தெரசா உரூசு

## தகைமைகளும் விருதுகளும்

- அறிவியல் தலைமைக் கட்டில், 1996
- சிலி பல்கலைக்கழகத்தின் வேந்தர் பதக்கம், 1996
- அறிவியலுக்கான தேசிய விருது, 1997
- சிலி பல்கலைக்கழகத்தின் வேந்தர் பதக்கம், 1998
- அறிவியல் கல்விக்கழக ஆய்வுறுப்பினர், 1998 இல் இருந்து
- இலாபார்க்கா தகைமை விருது, 2000
- அறிவியல் மகளிருக்கான யுனெசுகோவின் உலோரியல் விருது, 2017.
# மவுடு உர்செசுட்டர் மேக்கெம்சன்

**மவுடு உர்செசுட்டர் மேக்கெம்சன்** *(Maud Worcester Makemson)* (செப்டம்பர் 16, 1891—திசம்பர் 25, 1977) ஓர் அமெரிக்க வானியலாளர் ஆவார். இவர் தொல்வானியல் வ்ல்லுனரும் வாசர் வான்காணக இயக்குநரும் ஆவார்.
# மவுடு உர்செசுட்டர் மேக்கெம்சன்

## இளமையும் கல்வியும்

இவர் 1891 இல் நியூகாம்சயரில் உள்ள செண்டர் ஆர்பரில் பிறந்தார். இவர் மசாசூசட்டில் உள்ள போசுட்டன் மகளிர் இலத்தினப் பள்ளியில் படித்தார். இவர் இரேகிளிப் கல்லூரியிலும் சிறிது காலம் பயின்றுள்ளார். நடுவில் கலவியை நிறுத்திவிட்டு பள்ளியில் கல்வி கறிக்கத் தொடங்கியுள்ளார். இவரது குடும்பம் 1911 இல் கலிபோர்னியாவில் அமைந்த பசதேனவுக்கு இடம்பெயர்ந்துள்ளது. இவர் அரிசோனா, பிசுபீ இதழில் இதழியலாளராகப் பணிபுரிந்தபோது வானியலில் ஆர்வம் கொண்டுள்ளார். இவர் கலிபோர்னியாவுக்குத் திரும்பிவந்து பள்ளியில் பாடம் நட்த்திக் கொண்டே, கலிபோர்னியா பல்கலைக்கழகத்தில் சேர தொலைநிலைக் கல்விபயின்றுள்ளார்; கோடை வகுப்புகளுக்கும் சென்றுள்ளார். இவர் 1925 இல் இலாசு ஏஞ்சலீசில் உள்ள கலிபோர்னியா பல்கலைக்க்ழகத்தில் தன் இளவல் பட்ட்த்தைப் பெற்றார். இவர் பெர்க்கேலியில் உள்ள கலிபோர்னியா பல்கலைக்கழகத்தில் 1930 இல் முனைவர் பட்டம் பெற்றார். இவரது முனைவர் பட்ட ஆய்வுரை சிறுகோள்களின் வட்டணைகளைக் கணக்கிடுதல் ஆகும்.
# மவுடு உர்செசுட்டர் மேக்கெம்சன்

## வாழ்க்கைப்பணி

இவர் 1932 இல் வாசர் கல்லூரியில் உதவி வானியல் பேராசிரியராகச் சேர்ந்தார்; இவர் அங்கு 1944 இல் முழுநிலைப் பேராசிரியர் ஆனார். இவர் 1936 இல் கரோலின் பர்னெசுக்குப் பிறகு வாசர் வான்காணக இயக்குநர் ஆனார்.  
இவர் 1941 இல் மாயா வானியலை ஆய்வு செய்ய குகன்கீமின் ஆய்வு நல்கையைப் பெற்றார். இவர் 1953 முதல் 1954வரை யப்பானிலும் இந்தியாவிலும் தங்கும் புல்பிரைட் அறிஞராக விளங்கினார். இவர் மேலைநாடு சாராத வானியல் அறிவைப் பல தனிவரைவு நூல்களாக எழுதி வெளியிட்டார். அவை, *காலைச் சூரியன் எழுகிறது: பாலினேசிய வானியல் உரை*, (1941), *மாயா வானியல் அட்டவணைகள்* (1943), *மாயா ஒப்புறவு சிக்கல்* (1946), *யாகுவார் பூசாரியின் நூல்* (1951,பதினாறாம் நூற்றாண்டு பனுவலின் மொழிபெயர்ப்பு) என்பனவாகும்.  
இவர் 1957 இல் வாசர் கல்லூரியில் இருந்து ஓய்வு பற்று இலாசு ஏஞ்சலீசு, கலிபோர்னியா பல்கலைக்கழகத்தில் வானியல் பயிற்றுவித்தார். இவர் இளவல் இராபெர்ட் எம். எல். பேக்கருடன் இணைந்து, *வான் இயங்கியலுக்கான அறிமுகம்* (1960) எனும் நூலை எழுதினார் இவர் 1960 களில் நாசாவின் நிலாத் தேட்டத்துக்கான அறிவுரைப் பணிக்காக, பொது இயங்கியல் சார்ந்த பயன்முறை ஆராய்ச்சி ஆய்வகங்களில் சேர்ந்தார். இவர் நிலாவியல் சிக்கல் பற்றி ஆய்வு மேற்கொண்டார். இதன்வழி, நிலாவில் நிற்கும் வான்வலவர் தம் இருப்பைத் துல்லியமாக அறிதலுக்கான வழிமுறையை உருவாக்கினார்.  
வேரா உரூபின் இவரிடம் வாசரில் இளவல் பட்டத்துக்குப் படித்த மாணவரில் ஒருவராவார். வேரா உரூபினுக்கு இவர் ஒரு வான்கோளத்தைத் தந்துள்ளார்.
# மவுடு உர்செசுட்டர் மேக்கெம்சன்

## சொந்த வாழ்க்கை

இவர் 1912 இல் தாமசு எம்மட் மேக்கெம்சனை மணந்துள்ளார்; இவர்கள் 1919 இல் மணவிலக்கு பெறும் முன்பு மூன்று குழந்தைகளைப் பெற்றெடுத்துள்ளனர். மேக்கெம்சன் 1977 இல் கிறித்துமசு நாளில் டெக்சாசில் அமைந்த வெதர்போர்டில் இறந்துள்ளார். இவரது மனாகிய டொனால்டு ஈ. உர்செசுட்டர் ஓர் எழுத்தாளரும் டெக்சாசு கிறித்தவப் பல்கலைக்கழகத்துப் வரலாற்றுப் பேராசிரியரும் ஆவார்.
# மோல்டாவியா

**மோல்டாவியா** (*Moldavia*, உருமானியம்:*Moldova*), Цара Мѡлдовєй (பழைய உருமானிய சிரில்லிய நெடுங்கணக்கில்) கிழக்கு ஐரோப்பாவில் கீழ்கார்பேதியப் பகுதிக்கும் டினீயெஸ்டர் ஆற்றுக்கும் இடைப்பட்ட பகுதியில் அமைந்திருந்த முன்னாள் வேள்பகுதியும் வரலாற்று நிலப்பகுதியுமாகும். துவக்கத்தில் சுதந்திரமான, பின்னாளில் தன்னாட்சி பெற்ற நாடாக 14ஆம் நூற்றாண்டிலிருந்து 1859 வரை இருந்து வந்தது. 1859இல் வலாச்சியா உடன் இணைந்தது தற்கால உருமேனியாவின் உருவாக்கத்திற்கு அடிப்படையாக அமைந்தது; வரலாற்றின் பல்வேறு காலங்களில் மோல்டாவியாவில் பெசராபியா, புகோவினா, எர்ட்சா பகுதிகளை உள்ளடக்கி இருந்தது. சிறிது காலத்திற்கு பொகுட்யாவும் இதன் அங்கமாகவிருந்தது.  
மேற்குப் பாதி மோல்டாவியா தற்போதைய உருமேனியாவின் ஓர் வலயமாக உள்ளது;கிழக்குப் பகுதி மல்தோவா குடியரசாகவும் வடக்குப்பகுதி, தென்கிழக்குப் பகுதிகள் உக்ரைனின் அங்கங்களாகவும் உள்ளன.
# மார்கரெட் தியோடோரா மேயர்

**மார்கரெட் தியோடோரா மேயர்** *(Margaret Theodora Meyer)* (செப்டம்பர் 1862 – 27 ஜனவரி 1924), (**மவுடு மேயர்** எனப்பட்டவர்) ஒரு பிரித்தானியக் கணிதவியலாளர் ஆவார். இவர் கணிதவியல் ஆராய்ச்சியில் இயக்குநரும் இலண்டன் கணிதவியல் கழகத்தின் முதல் உறுப்பினர்களில் ஒருவரும் ஆவார். இவர் 1916 இல் அரசு வானியல் அழக ஆய்வுறுப்பினராகத் தேர்வாகிய முதல் பெண்மணியாவார். மேயர் பெரிதும் தன் இளமைக் காலத்தை இத்தாலியில் கழித்தார். இவர் வடக்கு இலண்டன் கல்லூரி மகளிர் பள்ளியில் படித்தார். இவர் 1879 இல் கேம்பிரிட்ஜ் கிர்ட்டன் கல்லூரியில் சேர்ந்தார். இவர் அங்கு 1882 இல் பல்கலைக்கழகப் 15 ஆம் விரேங்கிளராக கணிதவியலில் தேர்வுபெற்றார். இவர் 1907இல் அட் எனண்டம் முதுகலைப் பட்டம் டப்ளின் டிரினிட்டி கல்லூரியால் வழங்கப் பெற்றார்.  
இவர் 1882 முதல் 1888 வரை இலண்டனில் உள்ள நாட்டிங்கில் பள்ளியில் கல்வி பயிற்றுவித்தார். பின்னர் கிர்ட்டன் கல்லூரியில் கணிதவியல் விரிவுரையாளர் ஆனார். இங்கு இவர் 30 ஆண்டுகளுக்குப் பணிபுரிந்துள்ளார். முதல் உலகப் போரின்போது, தன் ஓய்வு நேரத்தில் பிரித்தானியப் போர் அலுவலகத்துக்காக கணிக்கீட்டுப் பணியைச் செய்தார். இவர் 1918 இல் கல்லூரியில் இருந்து ஓய்வு பெற்று பிரித்தானிய வான்படை அமைச்சகத்துக்காக பணிபுரிந்துள்ளார். இப்பணியில் வான்கல வடிவமைப்பும் கட்டுமானமும் அடங்கும்.
# மார்கரெட் தியோடோரா மேயர்

## இறப்பு

இவர் 1924 இல் மிதிவண்டியில் சென்றபோது பேருது மோதி இறந்துள்ளார். இவர் மேலும் 1000 பவுண்டுகளை கல்லூரிக் கணிதவியல் நூல்களை வாங்கவும் தான் திரட்டிய கணிதவியல் நூல்களையும் தந்துள்ளார்.